 Maxamuud Xaashi Cabdi oo isna ka mid ahaa weftiga tagay Boorama, ayaa sheegay in xannuunka Shubanku uu ku dhacay dad tiradoodu gaadhayso saddex iyo toban kun oo qof guud ahaan dalka Somaliland, kuwaas oo ay u dhinteen tiro aad u yar, waxaannu yidhi, Waxa inoo weheliyey markii roobkii daay xannuunkan shuban biyaadka wuxuu ku dhacay dad gaadhaya dhawr iyo toban kun oo muwaadiniin ah, 12,000 ilaa 13,000 ayaan qiyaasayaa, tirada rasmiga ah waxa haysa bahda caafimaadka oo kun in ku dhaw uu gobolkan Awdal kaga dhacay, waxa innagga dhintay laba boqol iyo lixdan qof dad aan ka badnayn 260 qof, halkaa waxa ka muuqata cudurkii wuxuu innaga dilay dad aanay abaartii innaga dilin, waa la dadaalay. 